CELEX: C2006/212/13
Language: el
Date: 2006-09-02 00:00:00
Title: Υπόθεση C-154/05: Απόφαση του Δικαστηρίου (τρίτο τμήμα) της 6ης Ιουλίου 2006 (αίτηση του Rechtbank Amsterdam — Κάτω Χώρες για την έκδοση προδικαστικής αποφάσεως) — J. J. Kersbergen-Lap, D. Dams-Schipper κατά Raad van Bestuur van het Uitvoeringsinstituut Werknemersverzekeringen (Κοινωνική ασφάλιση των διακινούμενων εργαζομένων — Κανονισμός (ΕΟΚ) 1408/71 — Άρθρα 4, παράγραφος 2α, και 10α, καθώς και παράρτημα ΙΙ α — Ειδικές παροχές μη στηριζόμενες στην καταβολή εισφορών — Ολλανδική παροχή για νεαρά άτομα με ειδικές ανάγκες — Μη δυνατότητα εξαγωγής)

2.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 212/8
            
         Απόφαση του Δικαστηρίου (τρίτο τμήμα) της 6ης Ιουλίου 2006 (αίτηση του Rechtbank Amsterdam — Κάτω Χώρες για την έκδοση προδικαστικής αποφάσεως) — J. J. Kersbergen-Lap, D. Dams-Schipper κατά Raad van Bestuur van het Uitvoeringsinstituut Werknemersverzekeringen
   (Υπόθεση C-154/05) (1)
   
   (Κοινωνική ασφάλιση των διακινούμενων εργαζομένων - Κανονισμός (ΕΟΚ) 1408/71 - Άρθρα 4, παράγραφος 2α, και 10α, καθώς και παράρτημα ΙΙ α - Ειδικές παροχές μη στηριζόμενες στην καταβολή εισφορών - Ολλανδική παροχή για νεαρά άτομα με ειδικές ανάγκες - Μη δυνατότητα εξαγωγής)
   (2006/C 212/13)
   Γλώσσα διαδικασίας: η ολλανδική
   Αιτούν δικαστήριο
   Rechtbank Amsterdam
   Διάδικοι στη διαδικασία της κύριας δίκης
   
      Προσφεύγοντες: J. J. Kersbergen-Lap, D. Dams-Schipper
   
      Καθού: Raad van Bestuur van het Uitvoeringsinstituut Werknemersverzekeringen
   Αντικείμενο της υποθέσεως
   Αίτηση για την έκδοση προδικαστικής αποφάσεως — Rechtbank Amsterdam — Ερμηνεία των άρθρων 4, παράγραφος 2α, 10α και του παραρτήματος ΙΙα του κανονισμού (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητος (ΕΕ ειδ. έκδ. 05/001, σ. 73), όπως τροποποιήθηκε με τον κανονισμό (ΕΟΚ) 1247/92 του Συμβουλίου, της 30ής Απριλίου 1992 (ΕΕ L 136, σ. 1) — Ειδικές παροχές χωρίς συνεισφορά — Σύστημα συντονισμού που προβλέπεται στο άρθρο 10α του κανονισμού 1408/71 — Πεδίο εφαρμογής — Περιλαμβάνεται ή όχι η παροχή για νέους με ειδικές ανάγκες την οποία προβλέπει το παράρτημα ΙΙα του κανονισμού 1408/71 — Δικαιούχοι μη κάτοικοι Κάτω Χωρών
   Διατακτικό της αποφάσεως
   Το Δικαστήριο αποφασίζει:
   Παροχή χορηγούμενη δυνάμει του νόμου Wet arbeidsongeschiktheidsvoorziening jonggehandicapten της 24ης Απριλίου 1997 (νόμου περί της ασφαλίσεως λόγω ανικανότητας προς εργασία νεαρών ατόμων με ειδικές ανάγκες) πρέπει να θεωρείται ως ειδική παροχή μη στηριζόμενη στην καταβολή εισφορών, κατά την έννοια του άρθρου 4, παράγραφος 2α, του κανονισμού (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, όπως τροποποιήθηκε και ενημερώθηκε με τον κανονισμό (ΕΚ) 118/97 του Συμβουλίου, της 2ας Δεκεμβρίου 1996, όπως αυτός έχει τροποποιηθεί με τον κανονισμό (ΕΚ) 307/1999 του Συμβουλίου, της 8ης Φεβρουαρίου 1999, οπότε πρέπει να εφαρμόζεται αποκλειστικώς η συντονιστική ρύθμιση του άρθρου 10α του κανονισμού αυτού και η εν λόγω παροχή δεν μπορεί, επομένως, να χορηγηθεί σε πρόσωπα που κατοικούν εκτός Κάτω Χωρών.
   
      (1)  ΕΕ C 155 της 25.06.2005